Tjälknöl

Tjälknöl (også tjälknul, i Jämtland tjälaknul) er en svensk matrett bestående av dypfryst kjøtt, vanligvis elgkjøtt, som ovnsstekes ved 75 grader celsius i lang tid. Kjernetemperaturen skal nå cirka 68 grader. Kjøttet ligger siden i lake med salt og andre krydderier i relativt mange timer. Tjälknöl serveres kald i tynne skiver, eksempelvis til potetgrateng eller på julebordet. Den har en viss likhet med roastbiff, men er stekt ved lavere temperatur og i lengre tid.

Kjøttretter
Svensk mat